polyglot-tagger/wikipedia-language-snippets-filtered huggingface dataset:
Honen jatorria azalduz, Edward Robert Harrison kosmolariak honakoa esan zuen: "Argia galaxia bat atzean uzten du, geldikorra dena bere espazio zatian, eta amaieran behatzaileek ikusten dute, zeinak heuren espazio zation geldikorrak dira. Galaxia eta behatzaileen artean argia zabaltzen ari den espazio zati handiak igarotzen ditu. Ondorioz, uhin-luzera guztiak zabaldu egiten dira. Horren sinplea da."
Erradiazio elektromagnetikoaren maiztasunean lerrakuntza sor dezaketen best prozesu fisikoak ere badaude, efektu optikoak eta barreiaketak , inclusive; hala ere, aldaketak gorriranzko lerrakuntza astronomikotik desberdindu daitezke eta normalean ez dira kontsideratzen honelako gorriranzko lerrakuntza bezala.
Rubén Doblas Gundersen, ezagunagoa El Rubius edo Rubius ezizenez youtuber espainiarra da. 2022ko azaroko datuen arabera, YouTuben, bi kanal ditu, printzipalean 40,4 milioi eta bestean 11,8 milloi harpidedun, Twitterren 20.208.14 jarraitzaile, eta 2020ko datuen arabera Facebooken 7 milioi jarraitzailetik gora ditu.
Zuzeneko ondorengorik ezagutzen ez denez, Errege Etxeko ikerlariek bilaketa azkar baten ondoren Estatu Batuetan urrutiko ondorengo bat topatuko dute: Ralph Jones , Las Vegas hiriko ikuskizunetan pianojole eta komediante moduan lan egiten duen potzolo arduragabe, lotsagabe eta parrandazalea.
Nahiz eta Ralph bere lanpostu berriaren betekizun zorrotzetarako egokitzen saiatu, betiere bere benetazko maila apaleko izaera eta jokamoldeak gailenduko dira, baina dena hondamendira doala dirudien unean, Errege Etxeko arduradunak errege berri yankeeak britainiar maila apaleko jendearen begirunea bereganatuz doala jabetuko dira.
Aleksandr Litvinenkoren pozoinketa bere erailketa izan zen eta, Polonio-210 hilgarriaren eraginez, erradiazio akutu sindromearen lehenengo biktima baieztatuan bilakatu zen eta, mediku askoren arabera, Litvinenkoren hilketak gertaera kezkagarri bat adierazten du: terrorismo nuklearraren aro baten hasiera.
Zirenaikoek argudio hori indartzen dute esanez ez dugula esan behar, hertsiki hitz eginez, adibidez, "zerbait horia ikusten ari naiz", baizik eta "horixka izaten ari naiz", edo "zerbait horixkak mugitzen ari naiz", azken baieztapen horiek gure pertzepzio-egoera hurbilari buruzko zerbait egiazkoa baieztatzen baitute.
Egunerokotasunean sortzen diren gaien eztabaida eta onarpena egitea, osoko bilkurara eraman beharreko gai ordena zehaztea, kontseiluko batzordeen jarraipena egitea eta batzorde-buruak izendatzea, kontseiluko karguen izendatze eta izengabetze proposamenak burutzea, batzordeak sortu zein desegitea edo Euskadiko Eskola Kontseiluaren ordezkaritza lanak egitea dira, besteak beste, Kontseilu Iraunkorraren funtzioak.
Pertsonala dena politika dela dioen estatubatuarren postulatua jarraituta, emakumeak taldeak antolatuko dituzte, eta hauetan kontzientzia hartzen dute menpeko giza talde bat osatzen dutela, harrez geroztik kalera aterako dira eta hainbat akzio egiteaz gain, politika munduan ere sartuko dira.
Ekimen berriak ere sortu dira askotariko interesen inguruan: Irakurketa-klubak eta zinema-foroak, euskara eta euskal kultura bultzatzeko taldeak, bertako eta beste jatorri kultural batzuetako andreen arteko truke-guneak, antzerki eta pailazo taldeak, batukada feministak, elkarte eta berdintasunaren aldeko plataforma berriak, eta talde feminista berriak.
Sarean antolatutako eskoletan egiten diren jarduera gehienak beraien gune edo espazio propioetan garatzen dituzte, esate baterako: Ermuko Emakumeen Topalekua, Arrasateko Emakume Txokoa, Basauriko Marienea, Azpeitiko Emakume Txokoa, Ondarroako Etxelila, Eibarko Andretxea, Hernaniko Plaza Feminista, Getxoko Emakumeentzako Jabekuntza Eskola.
Adibide batzuk hauek dira: Egungo feminismoaren eztabaida teorikoa, indarkeria matxista, autodefentsa tailerrak, feminismoaren historia Euskal Herrian, abortatzeko eskubidea, lan merkatua, zaintza lanak, kultura eta jatorri ezberdinetako emakumeen solidaritatea, identitatea, gorputza, emozioak, amodioa, sexualitateak, hizkuntza ez sexista, asertibitatea, komunikazioaren trebetasunak eta negoziazioa, jendaurrean berba egiteko teknikak, IKT-en erabilera, etab.
2005 urtean Euskal Autonomia Erkidegoko Emakumeen eta Gizonen Berdintasunerako Legea onartu eta Berdinsarea –Berdintasunaren aldeko eta Emakumeenganako Indarkeriaren aurkako Euskadiko Udalen Sarea– sortu ondoren, udal administrazioan berdintasuna sustatzeko diren politikak legitimatu eta bultzatu ziren.
Istorio honetan politika, erlijioa, ekologia, teknologia eta gizakien elkarren arteko harremanetan sakontzen da; Paulen eta haren familia, Harkonnen arerioak, Arrakis planetako biztanleak, nahiz Enperadorea, Espazio Kofradia boteretsua eta Bene Gesserit emakumezkoen ordenaren interesak elkar nahastuko dira, gizateriaren egoera aldatuko duen borroka latz batean.
Espainiak aliatuak izan zituen, adibidez zanbalak, Arradak gutun baten dio zanbal hauek "txinatarren buruak baino ez zituztela nahi", gerlariek etsaien buruak moztu, zulo bat egin eta euren "burmuinak edaten" zituztelako, eta etxe parean buru gehien dituenak arrakasta gehien zuela.
Hala ere, aita santuen ondorengotzan izan ziren arazoen ondorioz, 1550 eta 1564 artean Olibako monasterioa abaterik gabe geratu zen, justu berarentzat gordeta zegoen lekua, eta Nafarroan ustelkeria adibide horiek Errege Kontseiluraino iritsi ziren eta ikerketa bat abiatu zen, hautaketa ezeztatu zuena.
Martin Arradaren osabaren osaba, Martin izenekoa ere, Errege Katolikoen aurrean Nafarroako enbaxadore izan zen 1503-1504an, artean erresuma independentea zela, eta Leon X.aren aita-santuaren eskutik Martzillako monasterioko prioretza eta Arroitz eta Deikazteluko parrokiak, Olibako monasterioaren jabetza zirenak.
Arradaren lan nagusia Zaragozako itunan adostutako antimeridianoa ondo finkatzea izango litzateke, garai horretako eztabaida geopolitiko nagusia ixteko helburuarekin; bestetik, espedizioak ez zuen mapa onik, eta horregatik Espainiak interes handia zuen Portugalen nabigazio mapak eskuratzen, erosiz edo lapurtuz, behar izanez gero.
Baina egoera asko gaiztotu zen, eta 1575an Arradak konfesioen inguruko oharra argitaratu zuen, eta esan zien filipinarren aurkako gehiegikeria batzuk ezin zituela kristau konfesioak absolbitu: indiarrak atxilotuta edukitzea estortsiorako, urrea eskatzea espezien ordez edo tributazioa probestea etxeak suntsitzeko eskumikatzearekin zigortuko zuten agustindarrek.
2015eko azaroaren 9an, Egiptoko inbestigatzaileen kide anonimo batek adierazi zuen bonba batek hegazkina lehertu zuela, %90eko ziurtasunarekin; Ayman al-Muqaddamen ustez beste azalpen batzuk fuelaren leherketa bat, materialen fatiga edo litio-ioi baterien gainberotzea izan daitezke.
Casas Viejas izena historiara pasatu bada, Espainiako Bigarren Errepublika garaiko gertakari larri batzugatik da, Casas Viejasko gertakariak izenekoak, Manuel Azañaren gobernua erorarazi zutenak, hain zuzen ere -1936an, berriro gobernuburu izango den arren-.
Berak hitzetan, "uste dut besteentzako jotzen dudanean gehiago eskatzen diodala nire buruari, eta aldiz, niretzako denean, utziagoa naizela. Nire lanei ere arreta handia jartzen diet, noski baietz, nire izena doa hor! Nire kontuetara ari naizenean lan sortzaileagoa izan ohi da, eta besteentzat ari naizenean teknikoagoa".
Historian euskal emakume idazleen lehen bilkura ezaguna den honetan, Mariak harrera-hitzaldia egin zuen Gipuzkoa osotik bertaratutako idazle emakume, Luzear eta Policarpo Barrenak, GBB-ko burua zenak, osatutako mahai-bueltari, gerora Luzearrek Euskal Orrian egindako kroniketan jasota gelditzen denez.
Hauek izan ziren bilkura horretara bertaratutako emakume idazleak: Azpeitiko Loiola auzoko "Bat" eta "Olatx", Zarauzko "D.Z.", Elgoibarko "Bestea", Oiartzungo "Mirentxu", Donostiako "Ira" , Arruako "Maria'ren Alaba Bat", Tolosako "Yolanda", Oiartzungo "Pillipa", Elgoibarko "Maitxo" eta Maria Etxabe bera, Zarauzko "Lau Uxo".
Monomero kopuru handi bat aukeratu daiteke hidrogelak sintetizatzeko: ionizaezinezko ordezkatzaile lateralekin (N-metilol akrilamida, N-vinil-2-pirrolidona, 2-hidroxietilo metakrilatoa…) eta ionizatu daitezkeen talde funtzionalekin (metrakriliko azidoak, akrilikoa, estiren sulfonikoa, vinil sulfonikoa, itakonikoa…) .
Malcolm III.a Eskoziakoa, , gerora ezarritako ezizenez Canmore, hots, "Buruzagi handia" (Eskozia, c. 1031ko martxoaren 26a - Alnwick, Northumberland, Ingalaterra, 1093ko azaroaren 13a) Eskoziako Erresumako errege bat izan zen, garai hartan Alba erresuma izenaz ezagutzen zena.
Acharagma - Ariocarpus - Astrophytum - Aztekium - Coryphantha - Digitostigma - Echinocactus - Echinomastus - Epithelantha - Escobaria - Ferocactus - Geohintonia - Leuchtenbergia - Lophophora - Mammillaria - Mammilloydia - Neolloydia - Obregonia - Ortegocactus - Pediocactus - Pelecyphora - Sclerocactus - Stenocactus - Strombocactus - Thelocactus - Turbinicarpus
Acanthocalycium - Arthrocereus - Brachycereus - Cleistocactus - Denmoza - Discocactus - Echinopsis - Espostoa - Espostoopsis - Facheiroa - Gymnocalycium - Haageocereus - Harrisia - Leocereus - Matucana - Mila - Oreocereus - Oroya - Pygmaeocereus - Rauhocereus - Rebutia - Samaipaticereus - Weberbauerocereus - Yavia - Yungasocereus
2016ko apirilaren 22an , Nazio Batuen Erakundeko egoitzean, New York-en, munduko 175 herrialdek Pariseko Hitzarmena sinatu zuten; hau da, guztiek Saudi Arabia, Armenia, Benin, Birmania, Cabo Verde, Txile, Ekuador, Gambia, Irak, Kazakhstan, Ipar Korea, Hego Korea, Laos, Mazedonia, Moldavia, Nikaragua, Nigeria, Siria, Yemen eta Zambia izan ezik.
Beste alde batetik, eguneroko bizitzan oinarritutako eraikin ospetsu batzuetan agertu ziren, The Sterling Streamliner Dinersak (AEBetako bizitzaren ezaugarriak biltzen zituen janari azkarreko jatetxeak dira Diners deiturikoak) Steamlined Trains estiloari jarraituz diseinatuak izan ziren.
Azkeneko diskoetan arrakasta handiko zenbait kantu bildu dituzte: “Beti Gazte”, “Dantzan, dantzan!”, “Gure ereserkia”, “Muxurik muxu”, “Airea”, “Ozen oihukatu”… Gehienek Gaztea irratiko Top Gaztea zerrendako lehenengo postuak lortu dituzte Euskal Herri osoko entzuleen botoei esker.
Haien ibilbide laburrean euskal eta europar agertokian lekutxo bat egiten joan dira nazioarte mailako eszenatoki esanguratsuenetarikoak zapalduz (BBK Live, Fábrica Emídio da Silva Raposo, Ciudad de la Cultura Xixón, Gernikako-, Azkoitiko-, Basauriko-… plaza nagusiak…).
Euskaldunon Egunkaria ixteko operazioaren harira Martxelo Otamendik salatu zuenean torturatu egin zutela, kazetaren zuzendaria "etakidea" zela eta "etakideen eskuliburuari" jarraitu ziola esan zuen Onda Ceroko solasaldi batean, 2003ko martxoaren 11n, baita beste adierazpen iraingarri batzuk ere haren kontra sexualitateari loturik.
Onartzen da, oro har, balioak eta arau kolektiboak botere politikoa eta gizarte-kontrola duen taldeak ezartzen dituela, eta, horren bidez, besteak beste, errespetu-maila ezartzen du, edo, alderantziz, pertsonak lortu nahi duen jazarpenaren intentsitatea, jarrera eta kontzeptu desberdinak edo arazotsuak adierazten baditu.
Taldeak bazuen esperientzia kooperazioan: 1997an hainbat proiektu ezberdinetan parte hartuak ziren -norbere izenean eta instituzio desberdinen laguntzaz-, gudaoste eta trantsitzio kontextuan, Malabo, Baney, Luba, Rebola eta Riaba-ko udaletxeetako oinarrizko administrazio zerbitzuak obetuz.
1864ko udaberria, Ameriketako Estatu Batuetako Gerra Zibila puri-purian dela Batasuneko 33.000 preso Georgia estatuko Andersonville kontzentrazio-esparru konfederatura bidaliak izango dira, bertan biziraun ahal izateko piztien moduan bizi eta muturreko baldintza latzei aurre egin beharko diete: gosea, aterpe edo babes eza, udako beroa, neguko hotza, euria, zaindari konfederatuen tratu txarrak eta preso unionisten arteko liskar, ezinikusi, lapurretak eta hilketak.
Santa Margarita Eskoziakoa, , edo Margarita Wessexkoa, hots, "Buruzagi handia" (1045, Hungaria - 1093ko azaroaren 16a, Edinburgheko gaztelua, Eskozia) Eskoziako Erresumako erregina bat izan zen eta 1250an kanonizatu egin zuten, Eskoziako errege familian kanonizaturiko kide bakarra.
1093ko azaroaren 13an senarra eta seme nagusia borroka zelaian hil zitzaizkion; bada, hiru egun beranduago Edinburgheko gazteluan berria jaso zuen; erabat atsekabetuta, oheratu eta, bere gurutze santua, the black rood, ekar ziezaioten eskatu ondoren, altzoan zuela hil zen.
Tiroketaren ondorioz sei gizon eta bost emakume hilik (tartean ama bat eta bere lau urteko semea eta hirurogeita hamar urteko emakumea); hemeretzi gizon eta hamaika emakume zauritu (tartean hanka galdu zuen bost urteko mutiko, zenbait agure eta lanerako gauzaez bilakaturiko bost lagun) eta balaz arin zaurituriko guardia zibil bat suertatu ziren.
Brasiliako Mané Garrincha futbol zelaia : Enkofratze modularrak egiteko Orma sistema erabilita, altueran 46 metro zituzten 288 zutabe jarri ziren, zabaleran 22 metro zituen konpresio eraztuna, 12 metro altuerako harmailak eusteko zutabeak eta era askotako hormak.
Bigarren Loraldi honetan, narratibaren garrantzia aitortu zen, eta bertan aipatzekoak dira Adolfo Camilo Díaz, Ismael González Arias, Pablo Antón Marín Estrada eta Xandru Fernández, guztiak ere Eleberriko Premiu Xosefa Xovellanosko saridunak, esleitutako sari garrantzitsuenak.
Jefferson kezkatuta zegoen Frantziak berriro Ipar Amerikan bere inperioa hedatzeko izan zezakeen nahiarekin, beraz Karibean neutraltasuna aldarriaktu zuen, Frantziari laguntza ematea ukatuz, baina, aldi berean, kontrabandoa baimenduz errebeldeek Frantziaren aurka egin zezaten.
Itun honekin saldu zen lurralde eremu erraldoiak gaur egungo Arkansas, Missouri, Iowa, Oklahoma, Kansas, Nebraska, Mississippi ibaiaren hegoaldeko Minnesota, Ipar Dakotako eremu handi bat, Hego Dakota ia osoa, Mexiko Berriko ipar-ekialdea, Texasko iparraldea, Montanako eremu bat, Wyoming, Colorado ur-banaketen ekialdean eta Louisiana Mississippiaren bi aldeetan, New Orleans hiria barne hartzen zituen.
1998ko Xake Olinpiadetan izugarrizko harridura eragin zuten: Hungariako xake taldearen lehen hiru tauletan hiru ahizpa zeuden; are harrigarriago zena, hiru nesken batez besteko adina 15 urtekoa zen eta gainera urrezko domina irabazi zuten sobietar xake talde ahalguztidunari gailentzean.
Ondoren, Juditek emakumezkoen taldea utzi eta ordutik gizonezkoenean jokatu du hainbat aldiz ; bere ibilbidean zehar beti defendatu izan du gizon-emakumeen berdintasuna xakean, eta txapelketetan emakumezkoek gizonezkoekin batera, bereizketarik gabe, parte hartzea bultzatu du.
Aldi berean, zulo beltzak euren artean fusionatzen hasiko lirateke, materia xurgatzen hasiz zulo beltz erraldoi bat sortu arte; eta, beraz, Big Bangaren aurretik zer zegoen galdetzeak zentzurik izango ez lukeen bezala, Big Cruncharen ondoren zer egongo den galdetzeak ere ez luke zentzurik izango.
Beranduago, eta geroz eta bizkorragoa izango litzatekeen uzkurtzearekin, eta, honekin batera, hondoko mikrouhinen erradiazio kosmikoaren tenperaturaren handitze izugarri batekin, unibertsoa infernuzko toki biziezin bat bihurtuko litzateke, gu bezalako izakientzat eta teknologiaren laguntzarik gabe behintzat, tenperatura horretan egongo litzatekeen erradiazio kosmiko baten eta, geroz eta toki gutxiago izango luketen izarren arteko talken ondorioz.
Teoria honen arabera, unibertsoak dentsitate kritiko bat baldin badu, Big Bang edo Eztanda Handiak sortutako unibertsoaren hedapena motelduz joango da pixkana-pixkana, azkenean, unibertsoa osatzen duten objektu guztiak berriz elkarrengana hurbiltzen hasten diren arte, materia, berriz, denbora-espazioaren singularitate batean konprimatuz.
Unibertsoaren hedapena gelditu eta uzkurtzea hasiko litzatekeen unea unibertsoaren dentsitate kritikoaren araberakoa da: zenbat eta dentsitate handiagoa, azkarrago gelditu eta uzkurtuko litzateke, eta, dentsitate hori txikia izango balitz, gertaerak gertatzeko denbora gehiago egongo litzateke.
Debatea, berriz, aurkako iritziak kontrajartzen dituen eztabaida mota bat da, arrazoi edo egia batera heltzea helburu duena; mutur horretara heldu gabe eztabaidak gai buruzko jarrerak argitzea du helburu, maiz iritzi desberdinak bateratu eta komunitatearen eraketan lagundu dezake ordea.
Milesek bere antzeko norbait ezagutzean dena aldatuko da: Marilyn Rexroth askotan dibotziatua den eta serieko ezkontzetan aditua den izaera izugarriko emakume abokatua, une hartantxe bere bezeroa den Rex Rexroth eraikuntza enpresaburu aberats eta gonazalearengandik dibortziatzen ari denean.
Bere itxurazko tamaina handia bada ere, bere lausotasunaren ondorioz ikusten zaila den objektu bat da, ikusi ahal izateko oso zeru ilunak eta ahalik eta tresnarik argitsuenak eskatzen dituena, prismatiko batzuk edo handipen txikietan funtzionatzen ari diren teleskopioak kasu.
Beñat Sarasolak Sautrela saioan esandakoaren arabera, eleberriak "“ez dauka elaborazio literario berezirik, kontaketa nahiko ohikoa eta bizia da, elkarrizketa ugarirekin, baina badauka berezitasun bat : autofikziozko nobela da, narratzailearen eta idazlearen arteko muga lausotzen da. Ez dakigu idazlearen ala fikziozko narratzaile baten istorioa den”. Hizkuntzaren inguruan dio badituela "forma interesgarriak, ahozko hizkuntzatik dexente du”.
Hudsucker Industries enpresaren sortzaile eta enpresaburuak bere buruaz beste egiten duenean, Sidney J. Mussburger zakarra buru dutela akziodun guztiak ados jarri eta ahalik eta onura gehien lortzeko egitasmo bat gauzatuko dute: Zuzendaritzan erabat manipulagarria den txepel bat ipintzea.
Zalaparta handiz egindako ikerketaren arabera, Staviskyk harreman etengabeak zituen polizia, kazetari eta epaile askorekin: Bonnaure diputatua, Renoult senataria, Kolonietako ministraoa eta Justizia ministroa izandakoa zen Albert Dalimier, Dubarry eta Aymard egunkari-zuzendariak, Camille Chautemps ministro-batzordeen presidentearen koinatua zen Pressard prokuradore nagusia. denek azpijokoak egin zituzten Staviskyren aurkako prozesua behin betiko gutxiesteko.
Afera Alexandre Stavisky, Sacha Ederra ezizena zuena, politikoekin harreman onak zituen errusiar jatorriko iruzurgilearen baldintza arraroetan izandako heriotzarekin hasi zen eta Camille Chautempsen gobernuaren eroaldia eta 1934ko otsailaren 6ko istiluak eragin zituen.
Parte-hartze horren ondorioz, ez zen txirrindularitza profesionaletik erretiratu; izan ere, laguntza olinpikoei esker,ordaindu ahal izan zituen aurretik ordaindu ezin izan zituenak, zeren eta, haren aitorpenen arabera,«25 urterekin, gastuak ordaintzeko beste irabazten dut».
Batzarra Alte Rosenband izeneko garagardotegi batean egin zen, eta beranduago eginiko idazki batean, Hitlerrek honako hau idatzi zuen «. nire bizitzako erabaki garrantzitsuena izan zen. Alemaniako alderdi langileko partaide moduan izena eman nuen, eta 55. partaidea nintzela zioen mezua jaso nuen».
1950ko hamarkadaren bukaeran eta 1960ko hamarkadaren hasieran Alemaniako Ulm Diseinu-Eskolako graduatuak hasi ziren Horst Rittel-en diseinu-metodologiaren hurbilketa Europan eta Estatu Batuetan zabaltzen, diseinu esparruan ‘’Ulm Modelo’’ bezala ezagutzen zena .
Baina Tintin, Milu, Haddock kapitain petrala eta Dupont eta Dupond detektibe baldarren laguntzaz, munduan barna bidaiatu, eta bere ohiko arerioak saihesteko trebeziaz, hondoratutako Adarbakar itsasontzia haiek baina lehenagotik aurkitzea lortuko du, bertan altxor harrigarri bat topatzeko gakoaz gain antzinako madarikazio bat ere badago.
Hala ere, bestelako finantziazio iturriak ere izan ziren: papertegiko poltsak birziklatuz, errifak eginez, kartoiak eta paperak batu eta salduz, Abendu eta Santa Agedan batutakoak, jaietako tabernak antolatuz,… 1975ean, gainera, ikastola handitu egin zuten, lokalaren atzeko partea erosiz eta jolastoki modura egokituz.
Ospakizun handiak izan ziren ondoren, baina istripu tamalgarria ere bai: programatuta zeuden torneo haietako batean zehar, Montgomeryko kondearen lantza bere aurkaria zen Henrike Frantziakoaren begian sartu zen eta, garaiko sendagile hoberenak zaindu bazuten ere -Filipe II.ak ospe handiko Andres Vesalio bidali zion, adibidez-, 3 egunez larri egon ondoren, hil egin zen eta, aitaren hiletak zirela-eta, Elisabeten bidaia atzeratu beharrean izan ziren, anaia Frantzisko II.a Frantziako errege egin arte geratu zelarik.
Jaungoikoaren laguntza izan ala naturaren legea, kuestioa da, 1566ko abuztuaren 12an, Filipe eta Elisabeten lehen alaba jaio zela, Elisabet Klara Eugenia Austriakoa: Elisabet bere amarengatik, Klara egunaren onomastikagatik eta Eugenia bere amak erregutu zion santuarengatik.
Elisabet Valoiskoa (Fontainebleau, Frantzia, 1546ko apirilaren 13a - Madril, Espainia, 1568ko urriaren 3a) Filipe II.a Espainiakoaren hirugarren emaztea izan zen —Espainia eta Frantziaren arteko bakea ekarri zuen Cateau-Cambresisko bakearen ondorioa izan zena— eta, beraz, Espainiako erregina ezkontidea.
Gainera beste heroi berriekin batera horpoz-horpo borrokatzen ari dira: Poe Dameron , izar flotako pilotua; Finn , Lehen Ordenako gerlari ohia eta Anakin Skywalker zenaren laser-ezpata duena, gerora Luke Skywalkerren laser-ezpata izango dena; Rey , txatar-biltzailea; bai eta BB-8 izeneko robota ere.
Urte berean, hiru lan garrantzitsu argitaratu zituen: arminianismoaren aldeko argumentu bat (Jainkoaren hitza eta obrengatik egindako froga labur eta sinple bat, Jainkoaren dekretua ez dela bekatuaren kausa edo ezein gizakiren kondena, eta gizaki guztiak Kristok berrerosiak direla; eta, era berean, ez dela umeei buruzko adierazpen garrantzitsu bat baino gehiago kondenatzen); Liburu hau erlijio askatasunaren lehen arrazoietako bat da Ingalaterran eta Galesen.
Egia esan, bataiatzaileek Jainkoaren emazte ikusezintzat jotzen dute Kristoren Eliza, mundu osoko benetako fededunek osatua, Jainkoak bakarrik ezagutzen eta tratatzen duena, nahiz eta eliza bataiatzaile askotan ez diren onartzen beste izen kristau bateko kideak jaunartzera, murgiltze bidez bataiatu ez badira.
Elkarrekintza hori ulertzeko, kontsideratzen da elkarrekintzaren kausa sortzaileak aldarazi egiten duela bere inguruko espazioa, eta, ondorioz, ezaugarri neurgarriak ematen dizkiola espazioari berari; horrela, espazioko puntu bakoitzari magnitude fisiko baten balioak esleituko dizkio, eta balio horiek elkarrekintzaren sortzailearen tamainaren menpekotasuna izango dute, baita puntuaren posizioarena ere.
Gauzak horrela, eremu bektorial dagoen eskualdean, bi ezaugarri hauek dituzten indar-lerroak daude: batetik, eremuko puntu bakoitza lerro bakarrean dago, eta bestetik, lerroaren bektore tangentea eta puntuko eremuari dagokion bektoreak norabide berbera dute puntu guztietan.
Hasiera batean, eremu kontzeptua fisikako zenbait indarrek distantziaren arabera duten eragina hobeto azaltzeko asmatu zen , baina gerora beste arlo batzuetara ere zabaldu da, hala nola tenperatura-aldaketak, solido baten barneko tentsio mekanikoak, uhinen hedapena eta abar deskribatzeko.
Prozesu horrek hainbat fase behar ditu, hala nola: behaketa, ikerketa, analisia, probak, doikuntzak, modelatze-lanak (fisikoak zein birtualak, hau da, diseinu-programen bidez eginak bi edo hiru dimentsiotan), industria-objektuaren behin betiko ekoizpenaren aurreko moldaketak, kanpoaldeko edo barrualdeko arkitektura-espazioetan ingeniaritza-obrak eraikitzea eta abar.
Lanbide enpirikoari dagokionez, diseinatzailearen lanbide-praxiaren edo praxi akademikoaren bitartez, hurrengo kontzeptuak diseinatu, jardun edota proiektatzen dituena da: objektu funtzionalak, erreminta ergonomikoak, altzariak, osagarri baliagarriak, jantziak, espazio fisiko edota birtualak, multimedia, informazioa, seinaleak, hitz gabeko mezuak .
Eskoziako erdigune geografikoa, ohituraz, Badenochen dagoen Newtonmore herritik kilometro gutxitara dago, jendetsuenak diren eremuetatik iparraldera, halere honi buruzko iritzi ezberdinak daude, neurketak egiten diren eraren arabera, edota eskoziar uharteak kontuan hartzen diren ala ez.
Jordan Belfort newyorkar burtsa korridorearen bizitzako benetazko gertakarietan oinarritua da. 1990ko hamarkadaren erdialdera, Belfort amerikar ametsa lortu asmoz zebilen mutil gazte zintzoa zen, baina berehala bere bezeroei diru etekinak irabaziaraztea ez dela garrantzitsuena jabetuko da, handigura izan eta komisio bikaina irabaztea baizik.